Cecilia Seghizzi
Cecilia Seghizzi (5. september 1908, Gorizia – 22. november 2019, Gorizia) oli itaalia helilooja ja maalikunstnik, kes elas 111-aastaseks. Tema isa oli helilooja ja koorijuht Cesare Augusto Seghizzi. Seghizzi õppis viiulit Milano konservatooriumis ning töötas pärast selle lõpetamist muusikaõpetajana. Hiljem õppis ta Trieste konservatooriumis kompositsiooni ning hakkas tegelema heliloominguga. Seghizzi muusikaline looming hõlmab umbes 130 teost, sealhulgas koorilaulud.